Ministerul Dezvoltării Regionale şi Administraţiei Publice (MDRAP) a primit trei oferte la licitaţia pentru achiziţia a opt autobuze electrice de 12 metri lungime, destinate oraşului Braşov.

Cele trei oferte, depuse până la termenul limită din 21 august, provin de la:

1. Solaris Bus &Coach – Polonia

2. New Kopel Car Import – Shlomo Motors – importator israelian al autobuzelor chinezeşti Byd

3. Anadolu Automobil Rom – importator turc al autobuzelor electrice ceheşti Sor

Ofertele vor fi evaluate până pe 21 februarie 2020, conform datelor din platforma de achiziţii publice SICAP.

Tot la Braşov urmează să ajungă alte 32 de autobuze electrice de 12 metri, în urma licitaţiei câştigate de cehii de la Sor.

De asemenea, alte 12 autobuze electrice de 18 metri lungime urmează să ajungă la Braşov în urma unei licitaţii MDRAP, la care s-au înscris polonezii de la Solaris, turcii de la Bozankaya și importatori BYD China.

După finalizarea tuturor acestor licitaţii, flota din Braşov va cuprinde 52 de autobuze electrice, oraşul de la poalele Tâmpei urmând să fie unul dintre cele mai verzi din ţară.

loading...